A జ్ఞానము మరియు ప్రేమ (1 కొరింథీయులకు 8 అధ్యాయం — విగ్రహములకు అర్పించబడిన ఆహారము)
· పౌలు సంఘమును రెండు వర్గాలుగా చూపిస్తున్నాడు: “బలవంతులు” మరియు “బలహీనులు.”
· బలవంతులు, విగ్రహము ఏమియు కాదని, ఒక్కడే సత్యదేవుడున్నాడని గ్రహించారు. అయితే బలహీనులు ఈ సత్యాన్ని ఇంకా పూర్తిగా గ్రహించలేదు (1 కొరింథీయులకు 8:4–7)..
· బలవంతులు విగ్రహాలకు అర్పించబడిన మాంసమును నిర్భయముగా భుజించుదురు; ఎందుకనగా విగ్రహము ఆ ఆహారమును అపవిత్రము చేయలేదని వారికి తెలిసియున్నది. అయితే బలహీనులు ఆ మాంసమును భుజించినయెడల పాపము చేసినట్లని భావించుదురు (1 కొరింథీయులకు 8:7b).
· అయితే బలవంతులు తమ జ్ఞానముచేతను, తమ మాదిరిచేతను బలహీనులను పడద్రోయుటకు కారణమగుదురు (1 కొరింథీయులకు 8:10). ప్రేమనుబట్టి బలవంతుడు తన సహోదరుని నిమిత్తము తన స్వేచ్ఛను అదుపులో ఉంచుకొనవలెను (1 కొరింథీయులకు 8:11–13).
· క్రీస్తునందు ఎదుగుదలలోనున్న బలహీన సహోదరునికి జ్ఞానము అభ్యంతరమగునప్పుడు, క్రైస్తవుడు జ్ఞానముకంటె ప్రేమకే ప్రాధాన్యతనివ్వవలెను..
B సువార్త కొరకు తన హక్కులను త్యజించిన పౌలు (1 కొరింథీయులకు 9 అధ్యాయం)
· లహీనుల పట్ల ప్రేమనుబట్టి పౌలు కనీసం మూడు హక్కులను విడిచిపెట్టెను:
· ⁕ సంఘముచేత పోషింపబడుటకు గల హక్కు (1 కొరింథీయులకు 9:4)
· ⁕ తన భార్యను వెంట తీసికొనిపోవుటకు గల హక్కు (1 కొరింథీయులకు 9:5)
· ⁕ సాధారణ జీవనోపాధి పనులు చేయకుండుటకు గల హక్కు (1 కొరింథీయులకు 9:6)
· సువార్తను ప్రకటించువారు సువార్తద్వారానే జీవించవలెనని ప్రభువైన యేసు స్పష్టపరచినప్పటికిని, విశ్వాసులకు ఆటంకము కలుగకుండునట్లు పౌలును బర్నబాయును స్వచ్ఛందముగా ఆ హక్కును వినియోగించుకొనలేదు (1 కొరింథీయులకు 9:12–14; లూకా 10:7)..
C గతములోని పాఠములు (1 కొరింథీయులకు 10:1–13 — విగ్రహారాధన విషయమై హెచ్చరిక)
· ఐగుప్తు నిర్గమకాలములో ఇశ్రాయేలీయుల అనుభవము ఆత్మీయ భావములో మన అనుభవమునకు సమానమైనది. సముద్రమును దాటుట మన బాప్తిస్మపు నిబంధనను సూచించుచున్నది (1 కొరింథీయులకు 10:1–2). వారు అరణ్యములో భుజించిన ఆహారమును, త్రాగిన పానీయమును మనము ప్రభుభోజనములో క్రీస్తు శరీరమును రక్తమును ఆత్మీయముగా పంచుకొనుటతో పోల్చవచ్చును (1 కొరింథీయులకు 10:3–4)..
· జాగ్రత్త! ఇంత గొప్ప అనుభవములు పొందినప్పటికిని ఇశ్రాయేలీయులు విగ్రహారాధన, వ్యభిచారము మొదలైన ఘోరమైన పాపములలో పడిరి. మనము కూడ ఆ వలలో చిక్కుకొనకుండ జాగ్రత్తపడుదము (1 కొరింథీయులకు 10:5–10).
· అందుచేత అపొస్తలుడు ఈ భాగమును ఈ గంభీరమైన హెచ్చరికతో ముగించుచున్నాడు: “తాను నిలుచియున్నానని తలంచుకొనువాడు పడకుండునట్లు జాగ్రత్తపడవలెను.” (1 కొరింథీయులకు 10:12).
D విగ్రహారాధనను విడిచిపెట్టుడి (1 కొరింథీయులకు 10:14–22 — ప్రభువు పాత్ర మరియు దయ్యముల పాత్ర)
· విగ్రహములకు అర్పించబడిన ఆహారమును మనస్సాక్షికి బాధ లేకుండా భుజించవచ్చునని చెప్పిన పౌలు, ఇక్కడ ఎందుకు దానిని నిరుత్సాహపరచుచున్నాడు?
· ఇంటిలో ఎటువంటి మనోవ్యాకులత లేకుండా మాంసమును భుజించుట ఒకటి; అయితే విగ్రహారాధన జరుగుచున్న బహిరంగ ఉత్సవములో పాల్గొని అదే చేయుట మరొకటి. అటువంటి ఆరాధనలో పాల్గొనువాడు తన విశ్వాసమును నిరాకరించి, విగ్రహారాధనలో భాగస్వామియగును.
· పరిశుద్ధ ప్రభుభోజనములో పాలుపొందుటద్వారా మనము క్రీస్తు శరీరమైన సంఘములో భాగస్థులమగుదుము; అయితే విగ్రహారాధన సంబంధమైన క్రియలలో పాల్గొనుటద్వారా దయ్యములతో సహవాసులమగుదుము (1 కొరింథీయులకు 10:16–20).
· ప్రభువైన యేసును స్తుతించుచు ప్రభువు పాత్రను పానము చేయుచు, అదే సమయములో దయ్యములను ఘనపరచు పాత్రను పానము చేయుట అసాధ్యము (1 కొరింథీయులకు 10:21)..
E సమంజసమైనది ఏది? (1 కొరింథీయులకు 10:23–33 — సమస్తమును దేవుని మహిమకొరకు చేయుడి)
· “సమస్తమును చేయుటకు అనుమతి కలదు గాని, సమస్తమును ప్రయోజనకరమైనవి కావు.” (1 కొరింథీయులకు 10:23). దీనికి రెండు ఉదాహరణలు::
· మాంసము అమ్ము దుకాణములలో విగ్రహములకు అర్పించబడిన మాంసమును, అర్పింపబడని మాంసమును కూడ అమ్ముదురు. విశ్వాసి దాని మూలము ఏమిటని విచారింపకూడదు; అలా అడుగుటవలన అటువంటి మాంసము తినుట ధర్మవిరుద్ధమని తాను భావిస్తున్నట్లుగా కనిపించును (1 కొరింథీయులకు 10:25).
· ఒక అవిశ్వాసి విశ్వాసిని భోజనమునకు ఆహ్వానించినయెడల, అతడు ఎటువంటి సందేహము లేకుండ భుజించవచ్చును. అయితే ఆ ఇంటివాడు, “ఈ మాంసము విగ్రహమునకు అర్పించబడినది” అని చెప్పినయెడల, ఆ ఆతిథేయుని మనస్సాక్షికి అభ్యంతరము కలుగకుండునట్లు ఆ మాంసమును భుజించకుండుట సముచితము (1 కొరింథీయులకు 10:27–29)..
· ఈ సూచనల వెనుక ఉన్న ప్రాథమిక సూత్రాలు కూడా రెండుః అన్ని విషయాల్లో దేవుణ్ణి స్తుతించడం (1 కొరిం. 10:31); మరియు ఇతరుల ప్రయోజనం కోరడం (1 కొరిం. 10:24, 32).
·  అంటే, అన్నింటికంటే దేవుణ్ణి ప్రేమించడం మరియు నీవలె నీ పొరుగువాని ప్రేమించడం (యేసు ధనవంతుడైన యువకుడిని అడిగినట్లే).
